Hồ Chí Minh
Dr Hồ Chí Minh (Ussprooch: ; ; Hán Nôm: ; * 19. Mai 1890; † 2. Septämber 1969 z Ba Vì) isch e vietnamesische Revoluzionäär und Politiker, Brömieeminister (1945–1955) und Bresidänt (1955–1969) vo dr Demokratische Republik Vietnam gsi.

Die amerikanischi Zitschrift Time Magazine het en 1998 zu de 100 iiflussriichste Lüt im 20. Joorhundert zelt.

Wirke und Bedütig
Dr Hồ Chí Minh het d Befreijig vo Vietnam vo dr koloniale Herrschaft vo de Franzoose gläitet. Er isch wit über Vietnam und Asie uuse uf dr ganze Wält bekannt worde. Zämme mit em Mao Zedong und em argentinisch-kubanische Revoluzionäär Che Guevara gältet er bis hüte as äine vo de bedütendste Braktiker vom modärne Guerillakampf. Er isch für vili internazionali Befreijigsbeweegige und au für die ufständische Studänte in de westlige Industriigsellschafte vo dr Middi bis zum Ändi vo de 1960er Joor e wichdigi Sümboolfigur und e revoluzionäärs Vorbild gsi.

Si Lääbensstiil isch beschäide gsi und het die marxistisch-leninistischi Theorii in die däägligi Praxis umgsetzt. Mit sinere Forderig noch dr Bedäiligung vo de Buure in dr Politik und noch dr Gliichberächtigung vo Mann und Frau isch er zur personifizierte Revoluzioon und zur glaubwürdige nazionaale Vaterfigur worde.

Kritik 
Dr Ho Chi Minh het aber au groossi Schuld uf sich glaade. Im Schwarzbuech vom Kommunismus wird d Zaal vo de Lüt, wo in Vietnam ermordet worde si und won är dra schuld gsi isch, uf e Millioon Mensche gschetzt.
Es git au e kritische Dokumentazionsfilm über e Ho Chi Minh, „Ho Chi Minh – Mensch und Mythos“, vo CLS Video und vom Broduzänt Nguyen Huu Le.

Litratuur 
 Jules Archer: Ho Chi Minh. Legend of Hanoi. Bailey Bros. & Swinfen, New York 1971, ISBN 0-561-00153-7.
 Pierre Brocheux: Ho Chi Minh. A Biography. Cambridge University Press, Cambridge 2007 ISBN 0-521-85062-2.
 Pham van Dong: Ho Chi Minh. Ein Mensch, eine Nation, eine Epoche, eine Sache. Verlag der Fremdsprachen, Hanoi 1980.
 William J. Duiker: Ho Chi Minh. A Life. Hyperion, New York 2001, ISBN 0-7868-8701-X.
 Martin Großheim: Ho Chi Minh. Der geheimnisvolle Revolutionär. Leben und Legende. Beck, München 2011, ISBN 3-406-62208-9.
 Hellmut Kapfenberger: Ho Chi Minh. Eine Chronik. Neues Leben, Berlin 2009, ISBN 3-355-01758-2.
 Jean Lacouture: Ho Chi Minh. A Political Biography. Random House, New York 1968, ISBN 0-394-42899-4.
 Reinhold Neumann-Hoditz: Ho Tschi Minh. In Selbstzeugnissen und Bilddokumenten. Rowohlt, Reinbek b. Hamburg 1971, ISBN 3-499-50182-1.
 Sophie Quinn-Judge: Ho Chi Minh. The Missing Years 1919–1941. University of California Press, Berkeley 2002, ISBN 0-520-23533-9.
 Horst Szeponik: Ho Chi Minh – Ein Leben für Vietnam. Biografie. Neues Leben, Berlin 1981.
 Tran dan Tien: Ho Chi Minh: Der Begründer des Unabhängigen Vietnams. Laufersweiler, Gießen-Wieseck 2000, ISBN 3-89687-295-8.

Weblingg 

 Informationen über e Hồ Chí Minh uf dr Website vo dr KP vo Vietnam (änglisch)
 Ho Chi Minh Archive uf marxists.org (änglisch)
 Ho Chi Minh’s Rhetoric for Revolution (änglisch)

Fuessnoote 

Präsident
Regierigschef
Minister
Revolutionär
Freiheitskämpfer
Kommunist
Vietnames
Maa